# Lionel Sebastián Scaloni

Lionel Sebastián Scaloni (Rosario, Argentina, 16 de maig del 1978) és un futbolista argentí retirat, que va jugar de defensa al Deportivo de La Coruña i a la SS Lazio, entre d'altres equips. El seu primer equip va ser el Newell's Old Boys de l'Argentina. Actualment és el seleccionador de l'Argentina.

## Carrera de jugador
### Club

Lionel Scaloni va néixer a Rosario, província de Santa Fe. Va debutar a la Primera divisió argentina el 1995, jugant amb el Newell's Old Boys. El 1996 va ser fitxat per l'Estudiantes de La Plata, club en què roman fins al 1997, quan és comprat peel Deportivo de La Corunya. En setembre de 2006 s'incorporà al Real Racing Club de Santander.
Va debutar en la lliga espanyola el 4 de gener del 1998, en un partit entre el Deportivo de La Corunya i el Real Sporting de Gijón. Amb el club corunyer va aconseguir un campionat de lliga, una Copa del Rei i dues Supercopes d'Espanya.
Pel fet de no tenir continuïtat en el Deportivo, en el 2006 va preferir ser cedit al West Ham, on va jugar la resta de la temporada de titular. Al retornar al Depor, el club no li va fer fitxa i li va rescindir el contracte un cop acabat el mercat de fitxatges.
El 13 de setembre del 2006 va fitxar pel Racing de Santander per una temporada. El 30 de juny del 2007 va fitxar per cinc temporades amb la Lazio. El 25 de gener del 2008 fitxà amb el RCD Mallorca per temporada i mitja, però el 2009 tornà al seu equip anterior.

### Internacional

En 7 ocasions va vestir la camiseta de la selecció argentina, debutant el 30 d'abril del 2003 en un partit entre la selecció argentina i la de Líbia. Va integrar el planter que va disputar la Copa del Món d'Alemanya jugant 1 partit.
Amb la selecció sub-20 va aconseguir el Mundial disputat a Malàisia el 1997, equip dirigit per José Pekerman.

## Carrera d'entrenador

L'11 d'octubre del 2016, Scaloni es va incorporar al cos tècnic del seu compatriota Jorge Sampaoli al Sevilla FC. El juny de 2017, quan aquest últim va ser nomenat nou seleccionador nacional, va tornar a ser nomenat el seu ajudant.
Un any després, després del fracàs de la selecció al Mundial de Rússia, Scaloni i Pablo Aimar van ser nomenats seleccionadors interins fins a finals d'any. El novembre de 2018, el primer va ser confirmat en el càrrec fins al juny següent, quan havia de disputar-se la Copa Amèrica 2019, i va conduir l'equip al tercer lloc al Brasil.
Scaloni va guanyar amb l'Argentina el títol de la Copa Amèrica 2021 després de derrotar el Brasil, que tornava a ser l'amfitrió (1-0), ajudant-lo a guanyar el seu primer trofeu en 28 anys. El novembre d'aquell any, va ser nominat per al Premi al Millor Entrenador de Futbol de la FIFA, però no va quedar entre els finalistes.
L'1 de juny, l'Argentina de Scaloni va guanyar la Finalíssima de 2022 després de derrotar Itàlia per 3-0 a l'estadi de Wembley. El 22 de novembre, el seu equip va perdre per 2-1 davant l'Aràbia Saudita en el seu primer partit de la fase de grups del Mundial de Qatar; el resultat va ser considerat estadísticament la major sorpresa de la història del torneig.Tot i la primera derrota, Scaloni va guiar a l'Argentina a guanyar la seva tercera copa del mon, vencent els dos següents partits contra Mèxic i Polònia, (2-0 en els dos partits), a Austràlia a vuitens de final (2-1), Holanda a quarts de final (2-2 (3-4 en penals)), a Croàcia a semifinals (3-0) i vencent a la final a la França d'Mbappe, Giroud, etc. El partit acabaria 3-3 (prorroga incluida) amb doblet de Messi i gol de Di Maria per als argentins i hat-trik de Killian Mbappe per frança. Als penals els argentins van vencer 4-2 (Messi, Dybala, Paredes i Montiel pels argentins, Mbappe i Kolo Muani pels francesos)

## Títols
### Com a jugador
#### RCD La Corunya

* 1 Lliga espanyola (1999-2000)
* 1 Copa del Rei (2001-02)
* 2 Supercopes d'Espanya (2000 i 2002)

#### Selecció argentina

* 1 Mundial juvenil (1997)

### Com a entrenador
#### Selecció argentina

* 1 Copa del Món (2022)
* 2 Copes Amèrica (2021, 2024)
* 1 Copa de Campions Conmebol-UEFA (2022)

#### Individual

* 1 Millor entrenador The Best FIFA: 2022
* 2 Millor entrenador nacional per la IFFHS: 2022, 2023
* 1 Entrenador de l'any d'Amèrica del Sud: 2022
* 1 Panchina d'Oro: 2023

## Referències

* ↑ López, José María «Lionel Scaloni, nuevo ayudante de Sampaoli en el Sevilla» (en castellà). Diario AS, 11-10-2016 [Consulta: 11 octubre 2017].
* ↑ «Cuál es el cuerpo técnico de Jorge Sampaoli y qué tiene por delante con la selección» (en castellà). Clarín, 01-06-2017 [Consulta: 11 octubre 2017].
* ↑ «Argentina appoint Scaloni, Aimar as caretaker coaches». The Independent, 04-08-2018 [Consulta: 7 setembre 2018].
* ↑ Gómez, Cristian «Es oficial: Chiqui Tapia confirmó a Lionel Scaloni como técnico de la Selección» (en castellà). Clarín, 29-11-2018 [Consulta: 13 febrer 2019].
* ↑ «Messi sent off as Argentina beat Chile» (en anglès). BBC Sport.
* ↑ Osborne, Chris. «Lionel Messi wins first Copa America as Argentina beat Brazil in final». BBC Sport, 11-07-2021. [Consulta: 11 juliol 2021].
* ↑ McVitie, Peter. «Messi, Ronaldo and Lewandowski headline nominees for FIFA's The Best Awards». Goal, 22-11-2021. [Consulta: 23 novembre 2021].
* ↑ «Finalists for The Best FIFA Women’s Coach and The Best FIFA Men’s Coach announced». FIFA, 06-01-2022. [Consulta: 2 febrer 2022].
* ↑ Dawkes, Phil. «Italy 0–3 Argentina: Messi and Di Maria shine in impressive Finalissima win». BBC Sport, 01-06-2022. [Consulta: 2 juny 2022].
* ↑ Dawkes, Phil. «World Cup 2022: Saudi Arabia beat Argentina 2–1 in Group C opener». BBC Sport, 22-11-2022. [Consulta: 24 novembre 2022].
* ↑ Phillips, Mitch. «Saudi Arabia win is statistically biggest World Cup shock, say Gracenote». Reuters, 22-11-2022. [Consulta: 24 novembre 2022].
* ↑ «Argentina, campió del Món 2022 després de derrotar França a la final del Mundial». El Nacional, 18-12-2022.
* ↑ «Argentina es proclama campiona de la Copa Amèrica després de derrotar el Brasil». RAC 1, 11-07-2021.
* ↑ Masachs, Xevi «Argentina i Messi amplien la col·lecció de títols». L'Esportiu, 15-07-2024 [Consulta: 15 juliol 2024].
* ↑ «Argentina, campiona de la nova "Finalíssima"». CCMA, 01-06-2022.
* ↑ «Lionel Scaloni i Sarina Wiegman, millors entrenadors». L'Esportiu, 27-02-2023. [Consulta: 27 febrer 2023].
* ↑ «Scaloni fue elegido como mejor entrenador del mundo 2022 por la IFFHS» (en castellà). Diario Olé, 08-01-2023. [Consulta: 27 febrer 2023].
* ↑ «IFFHS AWARDS 2023 - MEN'S WORLD BEST NATIONAL COACH». IFFHS, 30-12-2023. [Consulta: 30 desembre 2023].
* ↑ «Pedro, do Flamengo, é eleito o Rei da América de 2022; veja o Top-10 e lista completa de premiados» (en portuguès brasiler). 90min, 15-03-2023. [Consulta: 7 setembre 2023].
* ↑ https://football-italia.net/panchina-doro-pioli-wins-best-serie-a-coach-special-award-for-scaloni-all-the-winners/

## Enllaços externs

* Informació sobre Scaloni del diari As (castellà)
* I volti nuovi della serie A: Lionel Scaloni, Realsoccer.it - 04/09/2007 (italià)
Lionel Scaloni amb l'Argentina - Plantilles de navegació :
Selecció de futbol de l'Argentina – Copa del Món de Futbol 2006
1 Abbondanzieri •
2 Ayala •
3 Sorín •
4 Coloccini •
5 Cambiasso •
6 Heinze •
7 Saviola •
8 Mascherano •
9 Crespo •
10 Riquelme •
11 Tévez •
12 Franco •
13 Scaloni •
14 Palacio •
15 Milito •
16 Aimar •
17 Cufré •
18 Maxi Rodríguez •
19 Messi •
20 Cruz •
21 Burdisso •
22 González •
23 Ustari •
Seleccionador: Pekerman
Selecció de futbol de l'Argentina – Copa del Món de Futbol 2022
1 Armani •
2 Foyth •
3 Tagliafico •
4 Montiel •
5 Paredes •
6 Pezzella •
7 De Paul •
8 Acuña •
9 Álvarez •
10 Messi  •
11 Di María •
12 Rulli •
13 Romero •
14 Palacios •
15 Correa •
16 Almada •
17 Gómez •
18 Rodríguez •
19 Otamendi •
20 Mac Allister •
21 Dybala •
22 La. Martínez •
23 E. Martínez •
24 Fernández •
25 Li. Martínez •
26 Molina •
Entrenador: Scaloni :